ผัวคลั่งฟันคอเมีย ฆ่าแม่ยาย แล้วไปผูกคอตาย
ทะเลาะกันถึงขั้นจะแยกทาง ยื้อแย่งลูกชายวัยเดือนเศษ หลานชายเข้าห้ามดับอีกคน,เขยคลั่งฆ่าโหดแม่ยาย-หลานชาย ดับสยอง เมียปางตาย แล้วเผ่นไปผูกคอปลิดชีพตัวเอง หนีอาญา ก่อนก่อเหตุสะเทือนขวัญมีปากเสียง ทะเลาะกับเมียถึงขั้นขอแยกทาง แต่ตกลงกันไม่ได้ ต่างฝ่ายต่างต้องการเอาลูกชายวัยเดือนเศษไปเลี้ยงดู แม่ยายเข้าหย่าศึก ทำเอาฉุนฟิวส์ขาด คว้ามีดขอฟันคอดับสยอง ก่อนฟันเมียกับหลานชายที่เข้ามาช่วยล้มทรุดไปทั้งคู่ แล้วอุ้มลูกวิ่งเผ่นหนีเตลิด ตำรวจระดมตามล่าตัวทั้งคืน จนรุ่งเช้าพบเป็นศพผูกคอตายในห้างนา ส่วนลูกชายตัวน้อยปลอดภัย,เหตุสยองขวัญ ลูกเขยคลั่งฆ่าแม่ยายกับหลานชายดับ 2 ศพ เมียบาดเจ็บสาหัส ก่อนที่ตัวเองจะหนีไปผูกคอตาย เปิดเผยเมื่อเวลา 23.00 น. วันที่ 21 มี.ค. 58 ร.ต.ท.เกชา ปากสวัสดิ์ พงส.สภ.นครไทย จ.พิษณุโลก ได้รับแจ้งเหตุฆ่ากันตายที่บ้านเลขที่ 49 หมู่ 5 ต.บ้านพร้าว จึงรายงานให้ พ.ต.อ.สุมิตร มั่นเมือง ผกก. พ.ต.อ.เชิดพงศ์ พัวศรี พงส.ผทค. พ.ต.ท.คำนึง เหมือนศรีเพ็ง รอง ผกก.ป. พ.ต.ต.ธนกฤต อินทร์ภู่ สว.สส. นำกำลังฝ่ายสืบสวน พร้อมแพทย์เวร รพ.สมเด็จพระยุพราชนครไทย และหน่วยกู้ภัยนครไทย ไปตรวจสอบ,ที่เกิดเหตุเป็นบ้านสองชั้น ครึ่งปูนครึ่งไม้ มีชาวบ้านพากันมามุงดูจำนวนมาก บริเวณชั้นล่างมีร่องรอยการต่อสู้ ข้าวของกระจัดกระจายและคราบเลือดสาดกระเซ็นไปทั่วบริเวณ ในห้องครัวหลังบ้าน พบศพ นางป่วน ด่อนจันทร์ อายุ 62 ปี ถูกฟันด้วยของมีคมที่ลำคอเป็นแผลฉกรรจ์ 2 แผล นอกจากนี้ ยังมีผู้ได้รับบาดเจ็บอีก 2 ราย ถูกช่วยเหลือนำตัวส่ง รพ.สมเด็จพระยุพราชนครไทย แต่เสียชีวิตในเวลาต่อมา 1 ราย ทราบชื่อคือ นายกรรชัย เบ็ญจมาตร อายุ 18 ปี หลานชายของนางป่วน ถูกฟันเข้าที่ต้นคอด้านหลัง ส่วนอีกรายคือ น.ส.ปรัชญา ด่อนจันทร์ อายุ 37 ปี ลูกสาวของนางป่วน และเป็นน้าของนายกรรชัย ถูกฟันที่ลำคอ 1 แผล อาการสาหัส,สอบสวนทราบว่า มือมีดที่ก่อเหตุคือ นายชัยพล ฮึมพล อายุ 35 ปี สามีของ น.ส.ปรัชญา คนเจ็บ ก่อนเกิดเหตุ ทั้งสองมีปากเสียงทะเลาะวิวาทกันอย่างรุนแรงถึงขั้นขอแยกทางกัน แต่ตกลงเรื่องลูกชายวัย 1 เดือนเศษไม่ได้ เพราะต่างคนต่างต้องการเอาลูกไปเลี้ยงดูเอง ระหว่างนั้นนางป่วน แม่ยายเข้ามาห้ามปราม สร้างความโมโหให้กับนายชัยพล ถึงกับคว้ามีดขอฟันเข้าลำคอจนล้มทรุด เสียชีวิตคาที่ แล้วใช้มีดฟันคอ น.ส.ปรัชญา อีกคน จังหวะนั้นนายกรรชัย หลานชาย พยายามเข้าไปช่วย จึงถูกฟันล้มทรุดเป็นคนที่สาม ก่อนที่นายชัยพลจะอุ้มลูกชายตัวน้อยวิ่งหนีออกจากบ้านไป,หลังทราบข้อมูล ตำรวจได้กระจายกำลังออกตามล่าตัวนายชัยพลอย่างเร่งด่วน เนื่องจากเกรงว่าจะทำร้ายลูกชายอีกคน กระทั่งช่วงเช้าวันรุ่งขึ้น พบว่านายชัยพลใช้เชือกไนลอนสีน้ำตาล ผูกคอตัวเองกับห้างนาบ้านนาเหนือ ห่างจากบ้านที่เกิดเหตุประมาณ 1 กม. ส่วนลูกชายที่อุ้มมาด้วย ถูกทิ้งไว้ที่ห้างนาร้างอีกแห่ง ห่างไปประมาณ 200 เมตร ตำรวจจึงช่วยเหลือนำส่ง รพ.สมเด็จพระยุพราชนครไทย ไปแล้ว จากการตรวจสอบบริเวณลานดินหน้าห้างนาที่นายชัยพลผูกคอตาย พบข้อความที่นายชัยพลเขียนไว้ที่พื้น พอจับใจความว่า แม่มึงตาย เพราะมายุ่งกับครอบครัวกู กูไม่ฆ่าลูกหรอก แต่กูขอตาย คาดว่าหลังจากนายชัยพลลงมือสังหารแม่ยายและหลานชายแล้วตัดสินใจมาผูกคอฆ่าตัวตายเพื่อหนีความผิดที่ก่อขึ้น
เขยคลั่งฆ่าโหดแม่ยาย-หลานชาย ดับสยอง เมียปางตาย แล้วเผ่นไปผูกคอปลิดชีพตัวเอง หนีอาญา ก่อนก่อเหตุสะเทือนขวัญมีปากเสียง ทะเลาะกับเมียถึงขั้นขอแยกทาง แต่ตกลงกันไม่ได้ ต่างฝ่ายต่างต้องการเอาลูกชายวัยเดือนเศษไปเลี้ยงดู
ข่าวหน้า1,ฆ่าฟันคอ,ฆ่าตัวตาย,ฟันคอแม่ยาย,ฆ่าแม่ยาย,บ้านพร้าว,พิษณุโลก,ชัยพล ฮึมพล,ทะเลาะวิวาท,ข่าว,ไทยรัฐออนไลน์,ข่าวทั่วไทย